Z A P I S N I K
sa 20. (dvadesete) sjednice Vijeća Mjesnog odbora Travno,
održane u srijedu, 25. siječnja 2023. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 19.00 sati.

	  Nazočni članovi Vijeća: Gracijela Gabriel – Pukšec, Tihana Ivić, Tomislav Prpić , Iva Brnčić-Plejić, Domagoj Lulić, Damir Miškec, Fran Radonić Mayr, Vlatka Sabadi i Mario Ščekić. 

	Ostali nazočni: Olga Županić, Stevo Milošević, Vlatka Radilović
	 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 19. (devetnaeste) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Zaključak o prijedlogu za asfalterski program VMO Travno za 2023. godinu
2. Konačan Prijedlog prioriteta za PKA 2023.g.
3. Suglasnosti za sječu i orezivanje stabala  
4. Pitanja, prijedlozi i obavijesti	

Vijeće Mjesnog odbora Travno jednoglasno (9 „za“) prihvaća Dnevni red.

Ad. 1. Zaključak o prijedlogu za asfalterski program VMO Travno za 2023. godinu
Vijeće Mjesnog odbora Travno jednoglasno (9 „za“)  donosi




ZAKLJUČAK

o Prijedlogu za asfalterski program VMO Travno za 2023. godinu

1. Vijeće Mjesnog odbora Travno donosi zaključak kojim se prihvaća navedeni prijedlog i predlaže da se ukupni iznos asfalterskog programa utroši na prioritet 1 unutar prijedloga PKA za 2023.: uređenje i asfaltiranje dva pješačka hodnika u ulici 
BOŽIDARA MAGOVCA k.br. 72-102, stražnji dio.

2. Ovaj Zaključak dostavlja se Vijeću Gradske četvrti Novi Zagreb – istok. 


Ad. 2. Konačan Prijedlog prioriteta za PKA 2023.g 

Vijeće Mjesnog odbora Travno jednoglasno (9 „za“) donosi
[bookmark: _GoBack]
ZAKLJUČAK
o konačnom Prijedlogu prioriteta za PKA 2023.g
1. Predsjednica Vijeća MO predlaže konačan prijedlog prioriteta za PKA 2023.g. kako slijedi:
1.1.  Uređenje i asfaltiranje dva pješačka hodnika u ulici  BOŽIDARA MAGOVCA k.br. 72-102, stražnji dio
1.2.  Uređenje i asfaltiranje južnog pješačkog hodnika u ulici BOŽIDARA MAGOVCA kod k.br. 44
1.3.  Izrada projektne dokumentacije za uređenje šetnice oko Parka Travno
1.4.  Sadnja drvoreda na šetnici sjeverno od škole
1.5.  Sadnja živice južno od škole
1.6.  Izrada PD za izgradnju Parka za pse 
1.7.  Zamjena kulir ploča i pripadajućih garnitura (3 kom) na šetnici sjeverno od škole
1.8.  Uređenje dj. parka istočno od B. Magovca 12-24
1.9.  Postavljanje sprave u dj. parku kod BM 70
1.10. Izrada PD za dj. park kod BM 44
1.11. Izrada PD za dj. park zapadno od DV Travno
1.12. Izrada PD za dj. park BM 12

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 3. Suglasnosti za sječu i orezivanje stabala  

Vijeće Mjesnog odbora Travno jednoglasno (9 „za“) donosi
ZAKLJUČAK

o Suglasnosti za sječu i orezivanje stabala
1. Predsjednica Vijeća MO predstavlja dopis gđe. Dunje Tripalo Kontić kojim se od Zrinjevca  traži  rušenje stabla bora koje prijeti rušenjem na kuće u nizu u BM 99-101A, a isti od VMO traži suglasnost za navedene radnje.

2. Vijeće Mjesnog odbora Travno donosi zaključak kojim se daje suglasnost za uklanjanje navedenog stabla. Također, VMO je već na 18. sjednici donio zaključak kojim se traži uklanjanje 2 hrasta na istoj lokaciji, a koji predstavljaju ugrozu za stanare. Ovim putem ponovno tražimo njihovo uklanjanje i predlažemo da se umjesto navedena 3 stabla) ponovno posade 3 mlada stabla koja svojim korijenjem i granama neće ugrožavati kuće u blizini.

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o. 

Ad 4. Pitanja, prijedlozi i obavijesti
Ad. 4.1. Raspored dežurstava Vijećnika MO Travno:

Predsjednica Vijeća Mjesnog odbora Travno utvrđuje sljedeći raspored vijećnika za pitanja i prijedloge građanstva u prostorima MO:

26.01. Mario Ščekić
02.02. Fran Radonić Mayr 
09.02. Tihana Ivić
16.02.  Damir Miškec 
23.02. Vlatka Sabadi 
02.03. Iva Plejić-Brnčić
09.03. Domagoj Lulić 
16.03. Mario Ščekić 
23.03. Gracijela Gabriel- Pukšec

Ad. 4.2. Prijedlog lokacije za sadnju borova za blagdansko ukrašavanje
 
Od VMO Travno se traži da preda prijedlog lokacije za sadnju borova za blagdansko ukrašavanje. Bor se može posaditi ili biti već postojeći. Predsjednica Vijeća Mjesnog odbora Travno predlaže lokaciju sa sjeverne strane škole, na šetnici (između staze prema školi i stepenica koje vode prema školi). Vijeće Mjesnog odbora se slaže sa navedenim prijedlogom, ako se ustanovi da novo posađeni bor svojim korijenjem neće ugrožavati nogostup. Kao dodatnu lokaciju, VMO predlaže manju travnatu površinu, ispred škole (između škole i vrtića, sa istočne strane jarbola).





Ad. 4.3. Molba za uklanjanje gnijezda vrana na stablu sjeverno od BM 79

Predstavnica stanara 69-87, gđa. Vlatka Radilović, upućuje molbu za nadležni Gradski ured za gospodarstvo, ekološku održivost i strategijsko planiranje, da izađe na lokaciju sjeverno od BM 79 i na stablu ukloni gnijezda vrana koja napadaju prolaznike. Obzirom da je krošnja dosta blizu platou kojim prolaze građani, vrane se na njih često obrušuju i potrebno je podrezati grane i urediti krošnju, kako bi se već spomenuto izbjeglo. VMO  donosi 


ZAKLJUČAK

o uklanjaju gnijezda vrana na stablu sjeverno od BM 79

1. Vijeće Mjesnog odbora Travno donosi zaključak kojim se prihvaća navedeni prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.

Predsjednica Vijeća Mjesnog odbora Travno zaključuje sjednicu u 20:00 sati i zahvaljuje se svim prisutnima na sudjelovanju u radu sjednice Vijeća.


 Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/23-003/213
URBROJ: 251-13-11-9-23-2
Zagreb, 25. siječnja 2023.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
